 **И.бр.** **821/2023**

 Извршителот Орце Гоцевски од Делчево, бул.Македонија бр.45/5-14 врз основа на барањето за спроведување на извршување од доверителите Никола Коларски и Неда Коларска, преку законскиот застапник, нивната мајка Весна Поповска-Коларска од Делчево, засновано на извршната исправа Пресуда П2 бр.40/2018 од 21.03.2019 година на Основен суд Делчево, против должникот Мики Коларски од Делчево,  за спроведување на извршување, на ден 18.10.2023 година го донесува следниот:

**З А К Л У Ч О К**

**ЗА УСНА ЈАВНА ПРОДАЖБА**

**(врз основа на членовите 179 став (1), 181 став (1) и 182 став (1) од Законот за извршување)**

 СЕ ОПРЕДЕЛУВА прва продажба со усно јавно наддавање на недвижностите означени како:

-1/2 идеален дел од кп.бр. 6914/3 ГНЗ на м.в. "Асевица" во површина од 293,61м2, опишана во имотниот лист бр. 11934 КО Делчево, со утврдено право на сосопственост и во совладение на должникот Мики Коларски, како и

-1/2 идеален дел од кп.бр. 3286 нива 5 класа на м.в. "Бабиница" во површина од 3194,58м2, опишана во имотниот лист бр. 3474 КО Град, со утврдено право на сосопственост и во совладение на должникот Мики Коларски.

Продажбата ќе се одржи на ден 03.11.2023 година во 10,00 часот во просториите на Извршител Орце Гоцевски во Делчево, на ул. "Булевар Македонија" бр.45/5-14.

Почетната вредност на недвижностите, утврдена со заклучок И.бр.821/2023 од 18.10.2023 година, изнесува вкупно 175.619,00 денари или поединечно, вредноста на 1/2 идеален дел од кп.бр. 6914/3 изнесува 135.681,00 денари, а на 1/2 идеален дел од кп.бр. 3286 изнесува 39.938,00 денари како почетна цена за продажба на недвижностите за првото усно јавно наддавање, под која недвижностите не може да се продадат на првото јавно наддавање.

Недвижностите се оптоварени со следните товари и службености: нема товари.

Должникот кој како сопственик домува во продадената семејна станбена зграда или стан, не го задржува правото да домува тука и е должен зградата, односно станот да ги испразни во рок од 30 дена од денот на доставување на Заклучокот за предавање во владение на недвижноста, а ако тоа не го стори, извршителот на предлог од купувачот присилно ќе го изврши испразнувањето на зградата, односно станот.

На јавното наддавање можат да учествуваат само лица кои претходно положиле гаранција, која изнесува 1/10 (една десетина) од утврдената вредност на недвижностите.

Уплатата на паричните средства на име гаранција се врши на жиро сметката од извршителот, со бр. 240160002289415, која се води кај УНИ БАНКА АД Скопје, даночен број 5009011500698.

На понудувачите чија понуда не е прифатена, гаранцијата им се враќа веднаш по заклучувањето на јавното наддавање.

Најповолниот понудувач - купувач на недвижноста е должен да ја положи вкупната цена на недвижноста во рок од 15 дена од денот на продажбата, во спротивно, ќе се определи нова продажба, а средствата од положената гаранција се сметаат за наплатени средства во извршувањето.

Овој заклучок ќе се објави во дневниот весник Нова Македонија и електронски на веб страницата на Комората .

Заклучокот ќе се достави до странките, заложните доверители, до учесниците во постапката, до лицата кои имаат запишано или законско право на првенство на купување и до надлежниот орган на управата.

 И З В Р Ш И Т Е Л